
เลขานุการได้ตรวจสอบลายมือชื่อสมาชิกสภาที่ได้ลงชื่อตรงกับผู้เข้าร่วมประชุมและมีจำนวนผู้ร่วมประชุมครบองค์ประชุม เชิญท่านประธานดำเนินการประชุมตามระเบียบวาระต่างๆดังนี้
ระเบียบวาระที่ 1	เรื่องที่ประธานแจ้งให้ที่ประชุมทราบ
-ไม่มี-
ระเบียบวาระที่ 2 	เรื่องรับรองรายงานการประชุม สมัยสามัญสมัยที่ 2 ประจำปี พ.ศ.2560 ครั้งที่ 1 
			เมื่อวันที่ 27 มิถุนายน 2560 
ประธานสภา		ท่านสมาชิกสภาท่านได้จะขอแก้ไขบ้าง เชิญครับ
มติที่ประชุม		รับรองรายงานการประชุมเป็นเอกฉันท์
ระเบียบวาระที่ 3	เรื่องที่เสนอใหม่
ประธานสภา	ครับวันนี้เป็นการเสนอร่างเทศบัญญัติงบประมาณรายจ่ายประจำปี 2561 วาระที่ 1 ขั้นรับหลักการ เชิญผู้เสนอร่างเสนอครับ
นายกเทศมนตรี	เรียนประธานสภา ผมขอเสนอร่างเทศบัญญัติเรื่องงบประมาณรายจ่ายประจำปีงบประมาณรายจ่าย พ.ศ.2561 
บัดนี้ถึงเวลาที่นายกเทศมนตรีตำบลหนองพ้อ จะได้เสนอร่างเทศบัญญัติงบประมาณรายจ่ายประจำปีต่อสภาเทศบาลตำบลหนองพ้อ ฉะนั้นในโอกาสนี้ ข้าพเจ้า จึงขอชี้แจงให้ท่านประธานสภาและสมาชิกสภาเทศบาลตำบลหนองพ้อ   ทุกท่านได้ทราบถึงสถานการณ์คลัง ตลอดจนหลักการและแนวนโยบายการดำเนินการในปีงบประมาณ พ.ศ.2561 ดังต่อไปนี้
			สถานการณ์คลัง
ในปีงบประมาณ พ.ศ.2560 ณ วันที่ 10 สิงหาคม พ.ศ.2560 เทศบาลตำบลหนองพ้อ มีสถานะการเงิน ดังนี้
· เงินฝากธนาคารทั้งสิ้น		31,877,825.08	   บาท
· เงินสะสม				14,661,769.88    บาท
· ทุนสำรองเงินสะสม			13,910,214.69    บาท
การบริหารงานงบประมาณในปีงบประมาณ พ.ศ.2560 ณ 
วันที่ 10 สิงหาคม 2560
· รายรับจริงทั้งสิ้น	34,646,299.81    บาท
· มี การจ่ายเงินสะสมเพื่อดำเนินการตามอำนาจหน้าที่ จำนวน 4,696,782.15 บาท  รายรับ  ประจำปีงบประมาณ พ.ศ.2561 เทศบาลตำบลหนองพ้อ 
ประมาณการไว้ดังนี้
			1. รายได้จัดเก็บเอง
			หมวดภาษีอากร  ประมาณการไว้	685,000   
			หมวดค่าธรรมเนียม ค่าปรับ และใบอนุญาต 
ประมาณการไว้   226,000 บาท 
			หมวดรายได้จากทรัพย์สิน  ประมาณการไว้	  175,000  บาท
			หมวดรายได้จากสาธารณูปโภคและการพาณิชย์ 
ประมาณการไว้ 870,000  บาท
			หมวดรายได้เบ็ดเตล็ด  ประมาณการไว้ 150,200  บาท
			หมวดรายได้จากทุน	ประมาณการไว้   2,000   บาท
					รวมรายได้จัดเก็บเอง  2,108,200 บาท
			2. รายได้ที่รัฐบาลเก็บแล้วจัดสรรให้องค์กรปกครองส่วนท้องถิ่น
			หมวดภาษีจัดสรร		ประมาณการไว้ 15,191,800  บาท

			3. รายได้ที่รัฐบาลอุดหนุนให้องค์กรปกครองส่วนท้องถิ่น
			หมวดเงินอุดหนุนทั่วไป  ประมาณการไว้  22,000,000  บาท
							รวม  39,300,000   บาท
			รายจ่าย  ประจำปีงบประมาณ พ.ศ.2561 ตั้งจ่ายตามหมวดรายจ่ายดังนี้
			1. งบกลาง				ประมาณการไว้	12,231,900  บาท
			2. งบบุคลากร (หมวดเงินเดือน,ค่าจ้างประจำ,ค่าจ้างชั่วคราว) 
ประมาณการไว้	13,828,220   บาท
			3. งบดำเนินงาน (หมวดค่าตอบแทนใช้สอยและวัสดุและหมวดสาธารณูปโภค					ประมาณการไว้  9,149,080    บาท
			4. งบลงทุน (หมวดค่าครุภัณฑ์ที่ดินและสิ่งก่อสร้าง) 
ประมาณการไว้  3,275,300   บาท
			5. งบเงินอุดหนุน (หมวดเงินอุดหนุน) ประมาณการไว้  815,500  บาท
				รวมรายจ่ายจากเงินงบประมาณ  39,300,000 บาท

บันทึกหลักการและเหตุผล
ประกอบร่างเทศบัญญัติงบประมาณรายจ่ายประจำปีงบประมาณ พ.ศ.2561 ของเทศบาลตำบลหนองพ้อ ซึ่งได้ตั้งจ่ายตามระเบียบวิธีการงบประมาณขององค์กรปกครองส่วนท้องถิ่น ซึ่งได้ตั้งจ่ายจากรายได้ที่จัดเก็บเอง หมวดภาษีจัดสรร และหมวดเงินอุดหนุนทั่วไปจากรัฐบาล เป็นจำนวน รวมทั้งสิ้น 39,300,000  บาท สามสิบเก้าล้านสามแสนบาท โดยแยกรายละเอียดตามแผนงานดังนี้
			1. ด้านบริหารทั่วไป	รวม  13,990,880   บาท
แยกเป็น
			แผนงานบริหารงานทั่วไป			13,950,880  บาท
			แผนงานการรักษาความสงบภายใน		        40,000  บาท
			2. ด้านบริการชุมชนและสังคม  รวม   11,567,940  บาท  
แยกเป็น
			แผนงานการศึกษา				  4,193,800   บาท
			แผนงานสาธารณสุข			   	      302,500   บาท
			แผนงานเคหะและชุมชน				  6,269,640   บาท
			แผนงานสร้างความเข้มแข็งของชุมชน             190,000    บาท
			แผนงานการศาสนา วัฒนธรรมและนันทนาการ 595,000 บาท
			3. ด้านการเศรษฐกิจ			      1,509,280 บาท
			แผนงานการเกษตร				       160,000  บาท
			แผนงานการพาณิชย์				      1,349,280 บาท
			4. ด้านการดำเนินงานอื่น
			แผนงานงบกลาง					12,231,900   บาท
รวมงบประมาณถือจ่ายทั้งสิ้น 39,300,000  บาท
โดยมีรายละเอียดที่ตั้งไว้ในร่างเทศบัญญัติงบประมาณรายจ่ายประจำปีงบประมาณ พ.ศ.2561 ตั้งแต่หน้า 63 จึงนำเสนอต่อประธานสภาเทศบาลเพื่อให้สมาชิกสภาเทศบาลตำบลหนองพ้อ พิจารณาต่อไป
ประธานสภา	ท่านสมาชิกสภาก็ได้รับฟังคำเสนอของผู้บริหารเกี่ยวกับงบประมาณรายจ่าย  ประจำปี 2561 งบประมาณ 39,300,000 บาท เชิญท่านสมาชิกอภิปราย เชิญครับ
สมเกียรติ  เกื้อชู	เรียนประธานสภา ผมสงสัยว่าตัวเลขมันน้อยไปหรือเปล่าครับตามที่ท่านนายกได้เสนอ ครับ
ปรีชา  ชาญเมธี	เรียนประธานสภา เทศบัญญัติปีนี้ดูดีมากครับ แต่ผมสงสัยแผนงานการกีฬา งบตั้งไว้200,000 ครับ ตั้งไว้เยอะฝากไว้ด้วยครับถ้าจัดเหมือนปีที่แล้วผมจะไม่เข้าร่วมครับ ส่วนแผนงานทัศนศึกษาดูงานครับปีนี้เหลือแค่ 120,000 บาท ก็ดูดีครับฝากไว้ด้วยครับเรื่องกีฬาครับ
ประธานสภา	เชิญท่านต่อไปครับ มีหรือไม่ครับ ถ้าไม่มีผมขอมติครับ ท่านสมาชิกสภาท่านใดเห็นชอบร่างเทศบัญญัติงบประมาณรายจ่ายประจำปี 2561 โปรดยกมือครับ
มติที่ประชุม			เห็นชอบ		11	เสียง
			ไม่เห็นชอบ	-	เสียง
			งดออกเสียง	1	คน
ประธานสภา	ก่อนที่จะเข้าเรื่องคณะกรรมการแปรญัตติ ผมจะให้เลือกก่อนว่ามีกี่คนก่อนครับ
ปรีชา  ชาญเมธี	เรียนประธานสภา ผมขอเสนอ 3 คน ครับ
ผู้รับรอง	คุณสมเกียรติ  เกื้อชู,คุณกมล  ฉิมรักษ์
มติที่ประชุม 		มี 3 คน
ประธานสภา	ต่อไปเป็นการเสนอคณะกรรมการแปรญัตติครับ เชิญท่านสมาชิกเสนอครับ
สมพงศ์  ศรีเงิน	เรียนประธานสภา ผมขอเสนอคุณกมล  ฉิมรักษ์ ครับ
ผู้รับรอง	คุณปรีชา  ชาญเมธี,คุณศุภชัย  ชูเนียม
ปรีชา  ชาญเมธี	เรียนประธานสภา ผมขอเสนอคุณประสิทธิ์  จันทร ครับ
ผู้รับรอง	คุณสมเกียรติ เกื้อชู,คุณสมศักดิ์  เกตุด้วง
กมล ฉิมรักษ์	เรียนประธานสภา  ผมขอเสนอคุณสมพงศ์  ศรีเงิน
ผู้รับรอง	คุณสุโท  ปิยะปานันท์,คุณถาวร  ห้วนแจ่ม
ประธานสภา	ครับก็ได้ครับทั้งสามคนเป็นที่เรียบร้อยคือคุณกมล ฉิมรักษ์ คุณประสิทธิ์  จันทร และคุณสมพงศ์เงิน ครับ ต่อไปเป็นการกำหนดวันในการยื่นคำแปรญัตติครับ
โยธิน  ถึงมาก 	เรียนประธานสภา ผมขอเสนอว่าแปรญัตติให้เป็น 3 วัน ครับ ตั้งแต่วันที่ 31 สิงหาคม – 2 กันยายน 2560 ตั้งแต่วันที่ 08.30 เป็นต้นไป
ประธานสภา	มีท่านใดเห็นอย่างอื่นบ้าง ถ้าไม่มี
มติที่ประชุม	กำหนดวันที่ 31 สิงหาคม – 2 กันยายน 2560 ครับ
ประธานสภา	ในเรื่องของการประชุมจะให้เลขานุการเชิญคณะกรรมการมาประชุม เพื่อเลือกประธาน และเลขานุการของคณะกรรมการ และเมื่อได้ประธานและเลขานุการแล้ว ก็ไห้ประธานนัดผู้อื่นของคณะกรรมการแปรฯ นัดมาประชุมตามวันเวลา
ระเบียบวาระที่ 4 	เรื่องอื่นๆ
ประธานสภา	เชิญท่านสมาชิกครับมีอะไรจะเสนอแนะปรึกษาบ้างครับ
สมเกียรติ  เกื้อชู	เรียนประธานสภา ผมอยากจะถามว่าที่เขารื้อเหล็กหลังคา ที่เขารื้อรื้อไปไหน ถ้าจำหน่ายแล้ว ผมขอดูเอกสารใบเสร็จด้วยครับ
ประธานสภา	เชิญท่านนายกชี้แจงครับ
นายกเทศมนตรี	เรียนประธานสภา ผมได้ให้ทางที่คุมงานกำลังเช็คอยู่ครับ วัสดุจะไปกองที่ไหน
ผอ.กองช่าง	เรียนประธานสภา ตอนนี้ยู่บ้านผู้รับเหมาครับรอการจำหน่ายอยู่ครับ
สมเกียรติ เกื้อชู	ผมอยากทราบว่าทำไม่ไปอยู่บ้านผู้รับเหมาครับ แล้วเขาเอาไปทำอะไรหรือยังไงครับ
ผอ.กองช่าง	เรียนประธานสภา ตรงนี้ ผมก็ไม่ทราบทางช่างคุมงานครับ เขาเอาไปไว้เองครับ ต้องถามช่างคุมงานครับ
ปรีชา  ชาญเมธี	เรียนประธานสภา ประปาหมู่ที่ 5 ยกไปแล้วอยากให้แจ้งให้ทราบด้วยครับว่าจำหน่ายไปเท่าไร มีใบเสร็จหรือเปล่าครับ และขอหมู่ที่ 3 ด้วยครับ
เลขานุการสภา
นายกเทศมนตรี		ประปาหมูที่ 5 ได้ประมูลไปแล้วครับ แล้วใบเสร็จก็มีครับ
ประธานสภา		ถ้ามีเอกสาร เตรียมเอกสารไว้ด้วยครับ
ประสิทธิ์  จันทร	เรียนประธานสภา ไหนก็พูดเรื่องประปา ผมขอถาม ประปาหมู่ที่ 4 น้ำมีหรือไม่ครับ ตอนนี้ยังไม่ได้ใช้เลยครับ
โยธิน  ถึงมาก	เรียนประธานสภา ประปาที่เจาะมา 5 หมู่บ้าน โดยเฉพาะหมู่ที่ 1 ใช้แล้วน้ำแดง ส่วนหมู่ที่ 3,6 เจาะไว้แล้วจะได้ใช้เมื่อไร ผมว่าน่าจะเหมือน หมู่ที่  5 อีกครับ
ประธานสภา	เชิญท่านอื่นครับ ถ้าไม่มี วันนี้ผมขอขอบคุณท่านสมาชิกสภาทุกท่านที่เข้าร่วมประชุม สำหรับวันนี้ ผมปิดการประชุม

